Իր հարցազրույցում Քոչարյանը իրավացիորեն շեշտում է այլընտրանքի բացակայության հարցը, որը Հայաստանի ներկա քաղաքական համակարգի առանցքային բացթողումն է: Հատկանշական է, որ նույն օրը ռուսական «Կոմերսանտ»-ը տեղեկություն է հրապարակել, որ Հայաստանի նախագահ Արմեն Սարգսյանը այս շաբաթվա սկզբին այցելել է Մոսկվա, որտեղ հանդիպել է Ռուսաստանի արտգործնախարար Սերգեյ Լավրովի և փոխարտգործնախարար Գրիգորի Կարասինի հետ: «Կոմերսանտ»-ը, հղում անելով իր դիվանագիտական աղբյուրներին, գրում է, որ Հայաստանի նախագահի զրույցները պաշտոնական բնույթ չեն կրել, կողմերը քննարկել են հայ-ռուսական հարաբերությունները, Հայաստանում ակնկալվող խորհրդարանական ընտրությունները և ՀԱՊԿ գլխավոր քարտուղար Յուրի Խաչատուրովի շուրջ ստեղծված իրավիճակը, ում Երևանում մեղադրանքներ են առաջադրվել՝ սահմանադրական կարգը տապալելու համար: